ઑલિવ ઑઇલની વાત છે ત્યાં બ્યુટિશ્યન અને હેર-એક્સપર્ટ મીતા વ્યાસ કહે છે, ‘અઠવાડિયા પહેલાં વાળમાં કાળા તલના તેલથી અથવા ઑલિવ ઑઇલથી મસાજ કરવો. નારિયેળના તેલથી તો લગભગ બધા જ ચમ્પી કરતા હોય છે, પરંતુ ઑલિવ ઑઇલ અને તલના તેલની થિકનેસ નારિયેળના તેલ કરતાં વધારે હોય છે. એથી હોળીના અઠવાડિયા પહેલાં વાળમાં આ તેલનો મસાજ કરવામાં આવશે તો વાળ પર સુરક્ષા-કવચ લાગી જશે. આ તેલની ગુણવત્તા એટલી ઉચ્ચ હોય છે કે એક વખત વાળ ધોયા બાદ પણ એનું સુરક્ષા-કવચ વાળમાંથી જતું નથી. એટલે રંગોથી રમવાનો સમય થાય ત્યાં સુધીમાં બે વખત તેલ નખાયું હશે તો વાળની સુરક્ષા બમણી થઈ જશે. જ્યારે હોળી રમવાના હો ત્યારે પણ તેલ તો નાખવાનું જ. એનાથી વાળમાં અને સ્કૅલ્પ પર લાગેલો કલર નુકસાન નહીં કરી શકે.’